**NOTA INFORMATIVĂ**

**la proiectul Ordinului Ministerului Finanțelor**

**,,Cu privire la modificarea unor Ordine**

**ale Ministerului Finanțelor”**

Necesitatea elaborării proiectului Ordinului menționat este condiționată de faptul corelării prevederilor actelor normative elaborate de către Ministerul Finanțelor cu prevederile Codului fiscal și a altor acte normative, precum și întru eficientizarea și simplificarea modalității de raportare a obligațiilor fiscale.

Modificările legislative efectuate prin Legea privind instituirea unor măsuri de susținere a activității de întreprinzător și modificarea unor acte normative nr.60 din 23 aprilie 2020 aduc schimbări în vederea oferirii posibilității contribuabililor de obligațiile fiscale de declarare, începând cu perioada fiscală 2021, aferente contribuțiilor de asigurări sociale la nivel de angajator și a primelor de asigurare obligatorie de asistență medicală la nivel de angajat.

Astfel, prin modificarea Ordinului Ministerului Finanțelor nr.150 din 05 septembrie 2018 „Privind aprobarea formularului CET18 – Declarația persoanei fizice cu privire la impozitul pe venit” se urmărește de a se aduce în concordanță noțiunile cu modificările operate prin Legea nr.60/2020 și anume persoana fizică va reflecta în Declarația (Forma CET18) doar contribuţiile de asigurări sociale achitate în sumă fixă pentru perioada de gestiune în cazul în care persoana fizică achită contribuţia de asigurări sociale stabilită în sumă fixă în mod individual.

Totodată, în Ordinul Ministerului Finanțelor nr.140 din 20 noiembrie 2017, anexa nr.5 conform modificărilor prin Legea nr.60/2020, nu este necesar de a se include în Informația privind veniturile calculate și achitate în folosul persoanei fizice (juridice) și impozitul pe venit reținut din aceste venituri” contribuția individuală de asigurări sociale de stat obligatorii.

Astfel, ținînd cont de modificările menționate, se propune operarea ajustărilor corespunzătoare în Declarațiile cu privire la impozitul pe venit.

Prin urmare, promovarea proiectelor în cauză va permite contribuabililor de a avea o certitudine la declararea impozitului pe venit, fapt care va contribui și la conformarea fiscală a acestora.

 **Secretar de Stat Dorel NOROC**